CELEX: 32005D0311
Language: el
Date: 2005-04-18 00:00:00
Title: 2005/311/EK: Απόφαση της Επιτροπής, της 18ης Απριλίου 2005, για παράταση της περιορισμένης αναγνώρισης της εταιρείας «RINAVE — Registro Internacional Naval, SA»[κοινοποιηθείσα υπό τον αριθμό Ε(2005) 1156] (Κείμενο που παρουσιάζει ενδιαφέρον για τον ΕΟΧ)

19.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 99/15
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Απριλίου 2005
   για παράταση της περιορισμένης αναγνώρισης της εταιρείας «RINAVE — Registro Internacional Naval, SA»
   [κοινοποιηθείσα υπό τον αριθμό Ε(2005) 1156]
   (Το κείμενο στην πορτογαλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   (2005/311/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 94/57/ΕΚ του Συμβουλίου της 22ας Νοεμβρίου 1994 σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (1), και ιδίως το άρθρο 4 παράγραφος 3,
   τις επιστολές των πορτογαλικών αρχών, με ημερομηνία 25 Μαρτίου 2003 και 8 Μαΐου 2003, με τις οποίες ζητήθηκε η παράταση της περιορισμένης αναγνώρισης της εταιρείας «RINAVE — Registro Internacional Naval, SA» (στο εξής «RINAVE»), βάσει του άρθρου 4 παράγραφοι 2 και 3 της προαναφερομένης οδηγίας, για απεριόριστο χρόνο,
   Εκτιμώντας τα ακόλουθα:
   
               (1)
            
            
               Η περιορισμένη αναγνώριση, βάσει του άρθρου 4 παράγραφος 3 της οδηγίας 94/57/ΕΚ, είναι αναγνώριση που χορηγείται σε οργανισμούς (νηογνώμονες) οι οποίοι πληρούν όλα τα κριτήρια εκτός από εκείνα που αναφέρονται στις παραγράφους 2 και 3 του τμήματος «Γενικά» του παραρτήματος, είναι όμως περιορισμένη σε χρόνο και έκταση, προκειμένου να αποκτήσει περαιτέρω πείρα ο σχετικός οργανισμός.
            
         
               (2)
            
            
               Με την απόφαση 2000/481/ΕΚ της Επιτροπής (2), αναγνωρίσθηκε βάσει του άρθρου 4 παράγραφος 3 για την Πορτογαλία η RINAVE, για χρονικό διάστημα τριών ετών.
            
         
               (3)
            
            
               Η Επιτροπή έχει επαληθεύσει ότι η RINAVE ανταποκρίνεται σε όλα τα κριτήρια του παραρτήματος της προαναφερόμενης οδηγίας, εκτός από εκείνα που αναφέρονται στις παραγράφους 2 και 3 του τμήματος «Γενικά» του παραρτήματος, συμπεριλαμβανομένων των νέων διατάξεων του άρθρου 4 παράγραφος 5.
            
         
               (4)
            
            
               Από την αξιολόγηση που διενεργήθηκε από την Επιτροπή φάνηκε επίσης η εξάρτηση του οργανισμού από τους τεχνικούς κανόνες άλλου αναγνωρισμένου οργανισμού.
            
         
               (5)
            
            
               Κατά την περίοδο 2000-2003, η RINAVE σημείωσε συνεχώς υψηλότατες επιδόσεις από άποψη ασφάλειας και πρόληψης της ρύπανσης, όπως δημοσιεύθηκαν από το μνημόνιο συνεννόησης των Παρισίων.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 7 της οδηγίας 94/57/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η περιορισμένη αναγνώριση της εταιρείας «RINAVE — Registro Internacional Naval, SA» παρατείνεται, δυνάμει του άρθρου 4 παράγραφος 3 της οδηγίας 94/57/ΕΚ, για χρονικό διάστημα τριών ετών, αρχής γενομένης από την ημερομηνία έκδοσης της παρούσας απόφασης.
   Άρθρο 2
   Οι συνέπειες της αναγνώρισης περιορίζονται στην Πορτογαλία.
   Άρθρο 3
   Η παρούσα απόφαση απευθύνεται στην Πορτογαλική Δημοκρατία.
   
      Βρυξέλλες, 18 Απριλίου 2005.
      
         
            Για την Επιτροπή
         
         Jacques BARROT
         
         
            Αντιπρόεδρος
         
      
   
   
      (1)  ΕΕ L 319 της 12.12.1994, σ. 20· οδηγία όπως τροποποιήθηκε τελευταία από την οδηγία 2002/84/ΕΚ του Ευρωπαϊκού Κοινοβουλίου και του Συμβουλίου (ΕΕ L 324 της 29.11.2002, σ. 53).
   
      (2)  ΕΕ L 193 της 29.7.2000, σ. 91.